મોડાસાઃ મોડાસા બાયપાસ રોડ પરથી ભાર વાહક ચાલકો અને વાહનચાલકો પુરઝડપે પસાર થતા હોવાથી અનેક નિર્દોષ વાહન ચાલકો અને રાહદારીઓને અડફેટે લેવાની ઘટનાઓમાં નોંધપાત્ર વધારો થયો છે મોડાસા બાયપાસ રોડ પર આવેલા સુપ્રસિદ્ધ દેવરાજ ધામ નજીક બાઈક ચાલકને બચાવવા જતા ટ્રક-કન્ટેનર ચાલકે સ્ટિયરિંગ પરથી કાબુ ગુમાવતા ઢાબા બહાર પડેલી બાઈકને ટક્કર મારી ઢાબામાં ઘુસી જતા ભારે અફડાતફડી મચી હતી સદનસીબે ઢાબામાં અને આજુબાજુના લોકોનો આબાદ બચાવ થયો હતો ઢાબાને ભારે નુકશાન પહોંચ્યું હતું અકસ્માતના પગલે દોડી આવેલા લોકો ટ્રક-કન્ટેનર ચાલક સાથે હાથાપાઈ કરી હતી ઘટનાસ્થળે લોકોના ટોળેટોળા ઉમટ્યા હતા.